วัดหนองโนเหนือ

วัดหนองโนเหนือ ตั้งอยู่เลขที่ 68 บ้านหนองโนเหนือ ตำบลหนองโน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่มติดที่สวนที่นาของชาวบ้านรอบด้าน

อาณาเขต 
 ทิศเหนือ 	ยาว 43 เมตร	 ติดร้านค้า - ถนนคลองชลประทาน
 ทิศใต้ ยาว 53 เมตร ติดกลุ่มบ้านชื่อ บ้านเจ๊ก
 ทิศตะวันออก ยาว 45 เมตร ติดกับถนนสัญจรประจำตำบล
 ทิศตะวันตก ยาว 51	เมตร ติดกับห้องเช่า - คลองชลประทานส่งน้ำ 
 มีเนื้อที่วัด	 5 ไร่  1 งาน 36 ตารางวาโฉนดเลขที่ 37582

ประวัติ 
เมื่อปี พ.ศ. 2363 ได้ตั้งอยู่ในหมู่บ้าน มีชื่อว่า “วัดบูรณะสามัคคี” ต่อมาจึงได้ย้ายมาตั้งใหม่ ณ ที่ตั้งปัจจุบันเพื่อความสะดวกต่อการสัญจรไปมาของญาติโยม อีกทั้งยังอยู่ใกล้กับแหล่งน้ำที่สะดวกต่อการอุปโภคบริโภค จึงได้ตั้งชื่อใหม่ตามสถานที่ตั้งว่า วัดหนองโนเหนือ ปัจจุบันตั้งอยู่เลขที่ 68 บ้านหนองโนเหนือ ตำบลหนองโน อำเภอเมือง จังหวัดสระบุรี สังกัดคณะสงฆ์มหานิกาย มีที่ดินตั้งวัดเนื้อที่ 5 ไร่ 1 งาน 36 ตารางวา โฉนดเลขที่ 37582 ได้รับพระราชทานวิสุงคามสีมา เมื่อปี พ.ศ. 2373 ต่อมาเนื่องจากอุโบสถหลังเดิมที่มีความชำรุดทรุดโทรมไปมากตามกาลเวลา จึงได้สร้างอุโบสถหลังใหม่ขึ้นแทนเมื่อปี พ.ศ. 2537 มีเขตวิสุงคามสีมา กว้าง 20 เมตร ยาว 40 เมตร ได้รับพระราชทานวิสุงคามสีมาวันที่ 17 มกราคม พ.ศ. 2541 ผูกพัทธสีมา เมื่อวันที่ 13 - 19 เมษายน พ.ศ. 2541

อาคารเสนาสนะ 
 อุโบสถหลังใหม่ สร้างเมื่อวันที่ 20 เมษายน พ.ศ. 2537 กว้าง 6 เมตร ยาว 16 เมตร เป็นอาคารคอนกรีตเสริมเหล็ก ได้รับพระราชทานวิสุงคามสีมาวันที่ 17 มกราคม พ.ศ. 2541 มีเขตวิสุงคามสีมา กว้าง 20 เมตร ยาว 40 เมตร ผูกพัทธสีมา เมื่อวันที่ 13 - 19 เมษายน พ.ศ. 2541   
 อุโบสถหลังเก่า(ปัจจุบันเป็นวิหาร) กว้าง 5 เมตร ยาว 6 เมตร  สร้างเมื่อ พ.ศ. 2373 ก่ออิฐถือปูน ได้รับพระราชทานวิสุงคามสีมา เมื่อปี พ.ศ. 2373
 กุฏิ -หอสวดมนต์  กว้าง 4 เมตร ยาว 8 เมตร เป็นอาคารครึ่งตึกครึ่งไม้บูรณปฏิสังขรณ์ เมื่อ พ.ศ. 2479 – 2492 รวม 5 หลัง
 ศาลาการเปรียญ(หลังใหม่)สร้างเมื่อ พ.ศ. 2537 กว้าง 16 เมตร  ยาว 22 เมตร
 หอระฆัง 1 หลัง สร้างเมื่อ วันที่ 12 พฤศจิกายน พ.ศ. 2543  (โดย หจก. ตั้งเกียงง้วน)
 ศาลาบำเพ็ญกุศลจำนวน  2 หลัง ติดกันหลังที่ 1 สร้างเมื่อ พ.ศ. 2526  และ  หลัง 2 สร้างเมื่อ พ.ศ. 2546
 ฌาปนสถาน เมรุ สร้างเมื่อ พ.ศ. 2527 กว้าง - เมตร ยาว - เมตร 	 
นอกจากนี้ ยังมี ศาลาอเนกประสงค์ โรงเก็บพัสดุ 1 หลัง โรงครัว 1 หลัง เรือนรับรอง

ศาสนวัตถุ 
 พระประธานในอุโบสถหลังใหม่ พุทธลักษณะ เป็นพระพุทธรูปปางมารวิชัย ขนาดพระเพลากว้าง - นิ้ว สูง - นิ้ว 
 หลวงพ่อม่วงแล้ง พระพุทธรูปศักดิ์สิทธิ์ปางมารวิชัย ศิลปสมัยกรุงศรีอยุธยาตามพุทธลักษณะทั้งสององค์ สร้างจากหินทรายขนาดพระเพลา 27 นิ้ว ประดิษฐานอยู่ภายในอุโบสถหลังเก่า

การบริหารและการปกครอง

ลำดับเจ้าอาวาส

อ้างอิง

 ประวัติวัดทั่วราชอาณาจักรเล่ม 4 หน้า 556-557

หนองโนเหนือ
โบราณสถานในจังหวัดสระบุรี